
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1114 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση συστατικής πράξης του Νομικού Προ¬ 
σώπου Φιλαρμονική Δήμου Κάτω Νευροκοπίου... 1 

Τροποποίηση συστατικής πράξης του Νομικού Προ¬ 
σώπου Δημοτικού Παιδικού Βρεφονηπιακού Σταθ¬ 
μού Καλαμποκιού. 2 

Τροποποίηση συστατικής πράξης του Νομικού Προ¬ 
σώπου Δημοτικό Γυμναστήριο Κ. Νευροκοπίου. .. 3 

Τροποποίηση συστατικής πράξης του Κέντρου Ενη¬ 
μέρωσης και Πρόληψης Δήμου Δράμας. 4 

Πιστοποίηση επαγγελματικής επάρκειας των υπαλ¬ 
λήλων και στελεχών πιστωτικών ιδρυμάτων. 5 


ΑΠΟΦΑΣΕΙ Σ 

Αριθμ. 4274 (1) 


Τροποποίηση συστατικής πράξης του Νομικού Προσώ¬ 
που Φιλαρμονική Δήμου Κάτω Νευροκοπίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 190,203 του π.δ/τος 410/1995, 
του άρθρου 25 παρ. 1 περ. ια' του ν. 3202/2003. 

2. Την υπ’ αριθμ. 12429/03/11.2.2004 απόφασή μας που 
δημοσιεύτηκε στο ΦΕΚ 445/τ.Β'/5.3.2004 περί σύστασης 
Νομικού Προσώπου με την Επωνυμία «Φιλαρμονική Δή¬ 
μου Κάτω Νευροκοπίου». 

3. Την υπ’ αριθμ. 95/2006 απόφαση του Δημοτικού 
Συμβουλίου Κ. Νευροκοπίου περί τροποποίησης της 
συστατικής πράξης του ανωτέρω Νομικού Προσώπου. 

4. Την υπ’ αριθμ. 2550/1.10.2003 απόφαση του Γενικού 
Γραμματέα Περιφέρειας Ανατολικής Μακεδονίας -Θρά¬ 
κης περί μεταβίβασης αρμοδιοτήτων και παροχής εξου¬ 
σίας για υπογραφής «Με εντολή του», αποφασίζουμε: 

Τροποποιούμε τη συστατική πράξη του Νομικού Προσώ¬ 
που με την Επωνυμία «Φιλαρμονική Δήμου Κάτω Νευροκο¬ 
πίου» ως προς την παράγραφο 4 περίπτωση α' ως εξής: 

5. Πόροι του Νομικού Προσώπου θα είναι: 

α) Η ετήσια επιχορήγηση του Δήμου, ποσού μέχρι 
46.000,00 €. 

Με την παρούσα προκαλείται δαπάνη σε βάρος του προ¬ 
ϋπολογισμού του Δήμου ποσού 46.000,00 € κατ’ έτος. 

Κατά τα λοιπά ισχύει η υπ’ αριθμ. 12429/03/11.2.2004 
απόφασή μας. 


16 Αυγούστου 2006 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 19 Ιουνίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Ν. ΜΠΟΜΠΟΛΙΑΣ 

-♦- 

Αριθμ. 4407 (2) 

Τροποποίηση συστατικής πράξης του Νομικού Προσώ¬ 
που Δημοτικού Παιδικού Βρεφονηπιακού Σταθμού 
Καλαμποκιού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 203 του π/δ/τος 410/1995, 
του άρθρου 12 του ν. 2880/2001. 

2. Την υπ’ αριθμ. 2572/30.3.2001 απόφασή μας που δη- 
μοσιεύθηκε στο ΦΕΚ 591/τ.Β'/2001 Διορθ. Σφάλμ. στο 
ΦΕΚ 925/τ.Β7200 περί σύστασης Νομικού Προσώπου 
με την Επωνυμία «Δημοτικός Παιδικός Βρεφονηπιακός 
Σταθμός Καλαμπακίου». 

3. Την υπ’ αριθμ. 50/2006 απόφαση του Δημοτικού 
Συμβουλίου Καλαμπακίου περί τροποποίησης της συ¬ 
στατικής πράξης του ανωτέρω Νομικού Προσώπου. 

4. Την υπ’ αριθμ. 2550/1.10.2003 απόφαση του Γενικού 
Γ ραμματέα Περιφέρειας Ανατολικής Μακεδονίας -Θρά¬ 
κης περί μεταβίβασης αρμοδιοτήτων και παροχής εξου¬ 
σίας για υπογραφής «Με εντολή του», αποφασίζουμε: 

Τροποποιούμε τη συστατική πράξη του Νομικού Προ¬ 
σώπου με την Επωνυμία «Δημοτικός Παιδικός Βρεφονη¬ 
πιακός Σταθμός Καλαμπακίου» ως προς την παράγραφο 
3 περίπτωση γ' ως εξής: 

3. Πόροι του Νομικού Προσώπου θα είναι: 

γ) Η ετήσια επιχορήγηση του Δήμου, ποσού μέχρι 
30.000,00 €. 

Με την παρούσα προκαλείται δαπάνη σε βάρος του προ¬ 
ϋπολογισμού του Δήμου ποσού 30.000,00 € κατ’ έτος. 

Κατά τα λοιπά ισχύει η υπ’ αριθμ. 2572/30.3.2001 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 29 Ιουνίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Ν. ΜΠΟΜΠΟΛΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 6374 (3) 

Τροποποίηση συστατικής πράξης του Νομικού Προσώ¬ 
που Δημοτικό Γυμναστήριο Κ. Νευροκοπίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 190,203 του π.δ/τος 410/1995, 
του άρθρου 25 παρ. 1 περ. ια' του ν. 3202/2003. 

2. Την υπ’ αριθμ. 2628/30.3.2001 απόψασή μας που 
δημοσιεύθηκε στο (ΦΕΚ 590/τ.Β721.5.2001) και στο υπ’ 
αριθμ. (ΦΕΚ 590/τ.Β721.5.2001) (ορθή επανάληψη) περί 
σύστασης Νομικού Προσώπου με την Επωνυμία «Δημο¬ 
τικό Γ υμναστήριο Κ. Νευροκοπίου “Νομού Δράμας"». 

3. Την υπ’ αριθμ. 143/2006 απόφαση του Δημοτικού 
Συμβουλίου Κ. Νευροκοπίου περί τροποποίησης της 
συστατικής πράξης του Νομικού Προσώπου. 

4. Την υπ’ αριθμ. 2550/1.10.2003 απόφαση του Γενι¬ 
κού Γραμματέα Περιφέρειας Ανατολικής Μακεδονίας 
- Θράκης περί μεταβίβασης αρμοδιοτήτων και παροχής 
εξουσίας υπογραφής «Με εντολή του», αποφασίζουμε: 

Τροποποιούμε τη συστατική πράξη του Νομικού 
Προσώπου με την Επωνυμία «Δημοτικό Γ υμναστήριο Κ. 
Νευροκοπίου» ως προς την παράγραφο 3 περίπτωση 
Υ' ως εξής: 

3. Πόροι του Νομικού Προσώπου θα είναι: 

γ) Η ετήσια επιχορήγηση του Δήμου, ποσού μέχρι 
30.000,00 €. 

Με την παρούσα προκαλείται δαπάνη σε βάρος του 
προϋπολογισμού του Δήμου ποσού 30.000,00 € κατ’ 
έτος. 

Κατά τα λοιπά ισχύει η υπ’ αριθμ. 2628/30.3.2001 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 29 Ιουνίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Ν. ΜΠΟΜΠΟΛΙΑΣ 

- ♦ - 

Αριθμ. 5321 (4) 

Τροποποίηση συστατικής πράξης του Κέντρου Ενημέ¬ 
ρωσης και Πρόληψης Δήμου Δράμας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 190, 203 του π.δ/τος 
410/1995, 25 παρ. 1 περ. ια' του ν. 3202/2003. 

2. Την υπ’ αριθμ. ΔΙΕΣ. 18456/17.11.1993 απόφασή μας 
η οποία δημοσιεύθηκε στο ΦΕΚ 101/τ.Β'/16.2.1994 περί 
σύστασης του Νομικού Προσώπου «Κέντρου Ενημέρω¬ 
σης και Πρόληψης Δήμου Δράμας». 

3. Την υπ’ αριθμ. 220/2006 απόφαση του Δημοτικού 
Συμβουλίου Δράμας περί τροποποίησης της συστατι¬ 
κής πράξης του Νομικού Προσώπου ύστερα από την 
υπ’ αριθμ. 5/2006 πρόταση - απόφαση του Διοικητικού 
Συμβουλίου αυτού. 

4. Την υπ’ αριθμ. 2550/1.10.2003 απόφαση του Γενικού 
Γ ραμματέα Περιφέρειας περί μεταβίβασης αρμοδιο¬ 
τήτων και παροχής εξουσίας υπογραφής «Με εντολή 
του», αποφασίζουμε: 

Τροποποιούμε τη συστατική πράξη του Νομικού Προ¬ 


σώπου «Κέντρο Ενημέρωσης και Πρόληψης Δήμου Δρά¬ 
μας» ως προς την παράγραφο 3 ως εξής: 

3. Πόροι του είναι η ετήσια επιχορήγηση από το Δήμο 
Δράμας ποσού 50.000,00 € ανάλογα με την οικονομική 
δυνατότητα του Δήμου. 

Με την παρούσα προκαλείται δαπάνη σε βάρος του 
προϋπολογισμού του Δήμου οικονομικού έτους 2006 
ποσού 50.000,00 €. 

Κατά τα λοιπά ισχύει η υπ’ αριθμ. ΔΙΕΣ. 18456/17.11.1993 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 29 Ιουνίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Ν. ΜΠΟΜΠΟΛΙΑΣ 

-♦- 

Αριθμ. 3130 (5) 

Πιστοποίηση επαγγελματικής επάρκειας των υπαλλή¬ 
λων και στελεχών πιστωτικών ιδρυμάτων. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(απόφαση 2/387/19.6.2006) 

ΚΑΙ Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβαν υπόψη τις διατάξεις: 

(α) του άρθρου 4 του ν. 2836/2000 (ΦΕΚ Α' 168), 

(β) του σημείου (ε) του άρθρου 19 του ν. 3340/2005 
(ΦΕΚ Α' 112), 

(γ) της παραγράφου 2 του άρθρου 49 του ν. 3371/2005 
(ΦΕΚ Α' 178), 

(δ) του άρθρου 90 του προεδρικού διατάγματος 
63/2005 (ΦΕΚ Α' 98), αποφασίζουμε: 

ΚΕΦΑΛΑΙΟ Α 

Πεδίο εφαρμογής - Γ ενικές αρχές 
Άρθρο 1 

Η παρούσα απόφαση αφορά στα πιστωτικά ιδρύματα 
της παραγράφου 1(α) του άρθρου 2 του ν. 2076/1992 
(ΦΕΚ Α' 130), τα οποία έχουν λάβει άδεια και εποπτεύ¬ 
ονται από την Τράπεζα της Ελλάδος εκτός των συνε¬ 
ταιριστικών τραπεζών που δύνανται να παρέχουν τις 
υπηρεσίες της παραγράφου 1 του άρθρου 2 μόνο σε 
μέλη τους. 

Άρθρο 2 

1. Τα πιστωτικά ιδρύματα υποχρεούνται να απασχο¬ 
λούν, κατά την παροχή των υπηρεσιών 

(α) της λήψης και διαβίβασης εντολών, 

(β) της εκτέλεσης εντολών για λογαριασμό τρίτων, 
(γ) της παροχής επενδυτικών συμβουλών, 

(δ) της διαχείρισης χαρτοφυλακίων και 
(ε) της εκπόνησης αναλύσεων, όπως αυτές ορίζονται 
στο άρθρο 2 της υπ’ αριθμ. 4/347/2005 απόφασης της 
Επιτροπής Κεφαλαιαγοράς (ΦΕΚ Β' 983), 
μόνον πρόσωπα τα οποία διαθέτουν Πιστοποιητικό 
Επαγγελματικής Επάρκειας (στο εξής: «Πιστοποιητικό»), 
με την επιφύλαξη των οριζομένων στο άρθρο 17. 

2. Τα πιστωτικά ιδρύματα υιοθετούν κατάλληλη πολιτι¬ 
κή και διαδικασίες, σύμφωνα με τα ειδικότερα οριζόμενα 
στην ΠΔ/ΤΕ 2577/2006, ώστε να διασφαλίζεται: 

(α) τόσο ότι το απασχολούμενο προσωπικό είναι 
επαρκές όσο και ότι διαθέτει, σε διαρκή βάση, την απα¬ 
ραίτητη επαγγελματική επάρκεια και αξιοπιστία για 

την αποτελεσματική παροχή των πιο πάνω υπηρεσιών, 
καθώς και 

(β) η δυνατότητα ευχερούς ταυτοποίησης των απα¬ 
σχολούμενων προσώπων και ο έλεγχος της επαγγελμα¬ 
τικής καταλληλότητας τους τόσο από τα ίδια τα πιστω¬ 
τικά ιδρύματα όσο και από την Τράπεζα της Ελλάδος, 
σύμφωνα με τα οριζόμενα στην παρούσα απόφαση. 

3. Τα πιστωτικά ιδρύματα οφείλουν να τηρούν αρχείο, 
κατ’ άτομο, του απασχολούμενου προσωπικού που έχει 
λάβει πιστοποίηση με βάση την παρούσα απόφαση, με 
ένδειξη του χρόνου πιστοποίησης, του χρόνου έναρξης 
και διακοπής της παροχής των συγκεκριμένων υπηρε¬ 
σιών. Το αρχείο διατηρείται για τουλάχιστον τρία (3) 
χρόνια από το χρόνο που το απασχολούμενο πρόσωπο 
έχει παύσει να παρέχει τις υπηρεσίες για λογαριασμό 
του πιστωτικού ιδρύματος. 

Αρθρο 3 

1. Το Πιστοποιητικό, ανάλογα με τον τύπο του, αφορά 
στην παροχή των υπηρεσιών της παραγράφου 1 του 
άρθρου 2 από πιστοποιημένα πρόσωπα για λογαριασμό 
του πιστωτικού ιδρύματος, ως εξής: 

(αΐ) Λήψη και διαβίβαση εντολών σε κινητές αξίες. 

Αφορά στην υπηρεσία της λήψης και διαβίβασης 
εντολών και της εκτέλεσης εντολών για λογαριασμό 
τρίτων των παραγράφων 1(α)(ί) και (ιι) του άρθρου 2 του 
ν. 2396/1996 σε κινητές αξίες, σε μερίδια οργανισμών 
συλλογικών επενδύσεων και σε τίτλους της χρηματα¬ 
γοράς. 

(α2) Λήψη και διαβίβαση εντολών σε παράγωγα προ¬ 
ϊόντα. 

Αφορά στην υπηρεσία της λήψης και διαβίβασης 
εντολών και της εκτέλεσης εντολών για λογαριασμό 
τρίτων των παραγράφων 1(α)(ι) και (ιι) του άρθρου 2 
του ν. 2396/1996 σε: 

- τίτλους προθεσμιακών χρηματοπιστωτικών συμβά¬ 
σεων (ίυΙυΐΌε), συμπεριλαμβανομένων των ισοδύναμων 
τίτλων που παρέχουν δικαίωμα εκκαθάρισης τοις με- 
τρητοίς, 

- προθεσμιακά συμβόλαια επιτοκίου (ΡΒΑ), 

- συμβάσεις ανταλλαγής (ενναρε) υποχρεώσεων με 
αντικείμενο επιτόκιο ή συνάλλαγμα ή συμβάσεις ανταλ¬ 
λαγής συνδεόμενες με μετοχές ή με δείκτη μετοχών 
(θηυίΐγ εννερε), και 

- δικαιώματα προαιρέσεως (ορίίοηε) για την αγορά ή 
πώληση οποιοσδήποτε από τους ανωτέρω τίτλους, πε- 
ριλαμβανομένων των ισοδύναμων τίτλων που παρέχουν 
δικαίωμα εκκαθάρισης τοις μετρητοίς, συμπεριλαμβα¬ 
νομένων των δικαιωμάτων προαιρέσεως (ορίίοηε) επί 
συναλλάγματος και επιτοκίων. 

(β) Παροχή επενδυτικών συμβουλών. 

Αφορά στην υπηρεσία της παροχής συμβουλών του 
σημείου (στ) της παραγράφου 2 του άρθρου 2 του 
ν. 2396/1996 σε κινητές αξίες, σε μερίδια οργανισμών 
συλλογικών επενδύσεων, σε τίτλους της χρηματαγοράς 
και σε παράγωγα προϊόντα που καλύπτει το Πιστοποι¬ 
ητικό (α2) ή σε σύνθετα χρηματοοικονομικά προϊόντα 
(είΓυοίυΓθά ρΐΌάυοΙε). 

(βΐ) Παροχή επενδυτικών συμβουλών σε κινητές αξί¬ 
ες. 

Αφορά στην υπηρεσία της παροχής συμβουλών του 
σημείου (στ) της παραγράφου 2 του άρθρου 2 του 
ν. 2396/1996 σε κινητές αξίες, σε μερίδια οργανισμών 
συλλογικών επενδύσεων και σε τίτλους της χρηματα¬ 
γοράς 


(γ) Διαχείριση χαρτοφυλακίου πελατών. 

Αφορά στην υπηρεσία της διαχείρισης επενδυτικών 
χαρτοφυλακίων πελατών του σημείου (γ) της παραγρά¬ 
φου 1 του άρθρου 2 του ν. 2396/1996, εφόσον τα χαρτο¬ 
φυλάκια συμπεριλαμβάνουν έναν ή περισσοτέρους από 
τους τίτλους των σημείων 1α(ί)(αα) έως (ζζ) του άρθρου 
2 του ν. 2396/1996. 

(δ) Εκπόνηση αναλύσεων σχετικά με χρηματοπιστω¬ 
τικά μέσα ή εκδότες. 

Αφορά στην εκπόνηση αναλύσεων, όπως οι τελευ¬ 
ταίες ορίζονται στο άρθρο 2 της υπ’ αριθμ. 4/347/2005 
απόφασης της Επιτροπής Κεφαλαιαγοράς. 

2. Το Πιστοποιητικό (δ) παρέχει και τη δυνατότητα 
παροχής υπηρεσιών που καλύπτουν τα Πιστοποιητικά 
(αΐ), (α2), (β), (βΐ) και (γ). Το Πιστοποιητικό (γ) παρέχει 
και τη δυνατότητα παροχής υπηρεσιών που καλύπτουν 
τα Πιστοποιητικά (αΐ), (α2), (β) και (βΐ). Το Πιστοποιητι¬ 
κό (β) παρέχει και τη δυνατότητα παροχής υπηρεσιών 
που καλύπτουν τα Πιστοποιητικά (αΐ), (α2) και (βΐ). Το 
Πιστοποιητικό (βΐ) παρέχει και τη δυνατότητα παροχής 
υπηρεσιών που καλύπτει το Πιστοποιητικό (αΐ). 

Αρθρο 4 

1. Το Πιστοποιητικό χορηγείται από την Τράπεζα της 
Ελλάδος, εφόσον το υποψήφιο πρόσωπο έχει επιτύχει 
στις Εξετάσεις Πιστοποίησης, σύμφωνα με τα κατωτέρω 
οριζόμενα στα άρθρα 11 έως 14, ή έχει συμμετάσχει με 
επιτυχία σε Σεμινάρια Πιστοποίησης, σύμφωνα με τα 
οριζόμενα στο άρθρο 16 ή πληροί τις προϋποθέσεις που 
προβλέπονται στο άρθρο 15. 

2. Η συμμετοχή στις Εξετάσεις Πιστοποίησης επι¬ 
τρέπεται εφόσον συντρέχουν σωρευτικά οι πιο κάτω 
προϋποθέσεις: 

(α) το υποψήφιο πρόσωπο πληροί τις ελάχιστες προ¬ 
ϋποθέσεις προσωπικής αξιοπιστίας, σύμφωνα με τα 
κατωτέρω οριζόμενα στο Κεφάλαιο Β, 

(β) το υποψήφιο πρόσωπο πληροί τις κατά περίπτωση 
απαιτούμενες ελάχιστες τυπικές προϋποθέσεις καταλ¬ 
ληλότητας (τυπικά προσόντα), όπως περιγράφονται 
κατωτέρω στο Κεφάλαιο Γ, 

(γ) έχει καταβληθεί στην Τράπεζα της Ελλάδος τέλος 
Πιστοποίησης που ανέρχεται σε € 100, σύμφωνα με την 
παρ. 1 του άρθρου 19. 

3. Ειδικά προκειμένου για την χορήγηση του Πιστο¬ 
ποιητικού (αΐ), η συμμετοχή σε Σεμινάρια Πιστοποίησης 
του άρθρου 16 επιτρέπεται εφόσον το υποψήφιο πρό¬ 
σωπο, εκτός από τις προϋποθέσεις της προηγούμενης 
παραγράφου, έχει προϋπηρεσία τουλάχιστον δώδεκα 
(12) μηνών στην υπηρεσία της «Λήψης και διαβίβασης 
εντολών σε κινητές αξίες», σύμφωνα με τα άρθρα 17 
και 18. 

ΚΕΦΑΛΑΙΟ Β 

Ελάχιστα εχέγγυο προσωπικής αξιοπιστίας 
Αρθρο 5 

1. Κατά τον έλεγχο της συνδρομής των ελάχιστων προϋ¬ 
ποθέσεων προσωπικής αξιοπιστίας, ακεραιότητας, φερεγ- 
γυότητας και ήθους, δεν παρέχεται έγκριση συμμετοχής 
στις Εξετάσεις ή στα Σεμινάρια Πιστοποίησης αν: 

(α) τα ενδιαφερόμενο πρόσωπα έχουν καταδικασθεί 
τελεσίδικα για αδικήματα που αποτελούν κώλυμα για 
τον διορισμό σε θέση δημοσίου υπαλλήλου σύμφωνα 
με τα σχετικώς οριζόμενα στην παρ. 1 του άρθρου 8 
του ν. 2683/1999 (ΦΕΚ Α' 19) ή έχουν απολυθεί από 
άλλη θέση για πειθαρχικούς λόγους σύμφωνα με τον 

ίδιο ως άνω νόμο, ή έχουν καταδικασθεί τελεσίδικα για 
τα αδικήματα των άρθρων 398 και 406 του Ποινικού 
Κώδικα ή για αδικήματα της νομοθεσίας που αφορά 
την προστασία της κεφαλαιαγοράς από πράξεις προ¬ 
σώπων που κατέχουν προνομιακές πληροφορίες και 
πράξεις χειραγώγησης της αγοράς (ν. 3340/2005) και 
την πρόληψη χρησιμοποίησης του χρηματοπιστωτικού 
συστήματος με σκοπό την νομιμοποίηση εσόδων από 
εγκληματικές δραστηριότητες (ν. 2331/1995, ΦΕΚ Α' 173, 
όπως ισχύει), 

(β) έχει επιβληθεί στα ενδιαφερόμενο πρόσωπα χρη¬ 
ματικό πρόστιμο, σωρευτικά, τουλάχιστον δέκα χιλιάδων 
ευρώ (10.000 ευρώ) για το οποίο έχει παρέλθει η προ¬ 
θεσμία προσφυγής ενώπιον των δικαστηρίων ή για το 
οποίο έχει εκδοθεί τελεσίδικη δικαστική απόφαση που 
απορρίπτει την προσφυγή, για παράβαση: 

(ί) των Κανονισμών και Κωδίκων Δεοντολογίας που 
αφορούν στον χρηματοοικονομικό τομέα, και ιδίως της 
υπ’ αριθμ. 122/1997 (ΦΕΚ Β' 340) υπουργικής απόφα¬ 
σης, της υπ’ αριθμ. 15/1998 (ΦΕΚ Β' 1257) υπουργικής 
απόφασης, της υπ’ αριθμ. 5/204/2000 απόφασης της 
Επιτροπής Κεφαλαιαγοράς (ΦΕΚ Β' 1487) και της υπ’ 
αριθμ. 8422/1998 απόφασης της Επιτροπής Κεφαλαια¬ 
γοράς (ΦΕΚ Β' 615), 

(μ) των διατάξεων του ν. 3340/2005 (ΦΕΚ Α' 112), 

(ιϋ) των διατάξεων του ν. 2331/1995 (ΦΕΚ Α' 173), 

(ίν) της παρ. 1 του άρθρου 4 του ν. 2396/1996 (ΦΕΚ 
Α' 73), 

(ν) των διατάξεων του ν. 2076/1992 όπως ισχύει, ή 
των διατάξεων του άρθρου 55Α του Καταστατικού της 
Τράπεζας της Ελλάδος. 

2. Οι περιπτώσεις της προηγούμενης παραγράφου κα¬ 
λύπτουν και εκείνες, όπου η αναφερόμενη ή αντίστοιχη 
παράβαση έχει λάβει χώρα εκτός της ελληνικής επικρά¬ 
τειας ή η αντίστοιχη κύρωση ή καταδίκη έχει επιβληθεί 
από αρμόδιες αρχές ή όργανα άλλης χώρας, καθώς και 
στις περιπτώσεις στις οποίες αρμόδια αρχή ή αρμόδιο 
όργανο άλλης χώρας έχει αρνηθεί να παράσχει ή έχει 
ανακαλέσει αντίστοιχο πιστοποιητικό επαγγελματικής 
επάρκειας στα ενδιαφερόμενο πρόσωπα για λόγους 
που συνδέονται με την προσωπική αξιοπιστία του εν¬ 
διαφερομένου. 

Άρθρο 6 

1. Επιτρέπεται η αιτιολογημένη άρνηση της συμμε¬ 
τοχής σε Εξετάσεις Πιστοποίησης ή της συμμετοχής 
στα Σεμινάρια του άρθρου 16 για τη χορήγηση Πιστο¬ 
ποίησης, σε περίπτωση που έχει ασκηθεί και εκκρεμεί 
πειθαρχική ή ποινική δίωξη, αναφορικά με οποιοδήποτε 
από τα σημεία του προηγούμενου άρθρου, μέχρι την 
ολοκλήρωση της σχετικής πειθαρχικής διαδικασίας ή 
μέχρι να καταστεί τελεσίδικη η απόφαση. 

2. Στο πλαίσιο χρήσης της ευχέρειας της προηγού¬ 
μενης παραγράφου, συνεκτιμάται η φύση και η σοβα¬ 
ρότητα της παράβασης, ο βαθμός συσχέτισης της με 
το αντικείμενο της αίτησης και ειδικά το είδος της 
υπηρεσίας ως προς την οποία έχει υποβληθεί η αίτηση, 
τυχόν άλλες σχετικές καταδίκες, κυρώσεις ή ποινές 
που έχουν επιβληθεί στο ενδιαφερόμενο πρόσωπο, τυ¬ 
χόν άλλες σχετικές εκκρεμούσες διώξεις οιασδήποτε 
φύσεως (ποινικής, διοικητικής ή πειθαρχικής) κατά του 
ενδιαφερομένου προσώπου. 

3. Στην περίπτωση που συντρέχουν οι προϋποθέσεις 
του άρθρου 5, μπορεί να επιτραπεί η συμμετοχή στις 
Εξετάσεις Πιστοποίησης ή στα Σεμινάρια Πιστοποίησης 
ενδιαφερομένου προσώπου, αν έχουν παρέλθει πέντε 


(5) χρόνια από την επιβολή της αντίστοιχης κύρωσης, 
λαμβανομένης ιδίως υπόψη της βαρύτητας του παρα¬ 
πτώματος, στο οποίο είχε υποπέσει το ενδιαφερόμενο 
πρόσωπο και της έκτοτε επαγγελματικής του συμπε¬ 
ριφοράς. 

Άρθρο 7 

Για το σκοπό εξέτασης της συνδρομής ή μη: 

(α) του σημείου (α) της παραγράφου 1 του άρθρου 5 
προσκομίζεται αντίγραφο ποινικού μητρώου, για γενική 
ΧΡήση, 

(β) του σημείου (β) της παραγράφου 1 του άρθρου 5 
προσκομίζεται υπεύθυνη δήλωση του αιτούντος και 
(γ) της παρ. 1 του άρθρου 6 προσκομίζεται υπεύθυνη 
δήλωση του αιτούντος. 

ΚΕΦΑΛΑΙΟ Γ 

Ελάχιστες τυπικές προϋποθέσεις καταλληλότητας 
(τυπικά προσόντα) 

Άρθρο 8 

1. Το υποψήφιο για χορήγηση Πιστοποιητικού πρό¬ 
σωπο πρέπει ανεξαρτήτως του είδους της υπηρεσίας 
για την οποία έχει υποβληθεί αίτηση για την παροχή 
Πιστοποιητικού: 

(α) να έχει συμπληρώσει το δέκατο όγδοο (18ο) έτος 
ηλικίας, και 

(β) να πληροί κατ’ ελάχιστο τις τυπικές προϋποθέσεις 
καταλληλότητας (τα τυπικά προσόντα) που καθορίζο¬ 
νται ανάλογα με το είδος των υπηρεσιών στο άρθρο 9 
ή στο άρθρο 15, κατά περίπτωση. 

Άρθρο 9 

1. Οι υποψήφιοι που αιτούνται τη χορήγηση Πιστο¬ 
ποιητικού (αΐ), και (α2) του άρθρου 3 της παρούσας 
Απόφασης πρέπει να έχουν Απολυτήριο Λυκείου. 

2. Οι υποψήφιοι που αιτούνται τη λήψη Πιστοποιητικού 
(β) και (βΐ) πρέπει να έχουν: 

(α) Πτυχίο ελληνικού Ανώτατου Εκπαιδευτικού Ιδρύμα¬ 
τος (ΑΕΙ) ή Πτυχίο ελληνικού Τεχνολογικού Ιδρύματος 
(ΤΕΙ) ή ισότιμου, κατά την κρίση της Τράπεζας της Ελλά¬ 
δος και της Επιτροπής Κεφαλαιαγοράς, μεταλυκειακού 
φορέα εκπαίδευσης τριετούς τουλάχιστον διάρκειας 
του εσωτερικού ή του εξωτερικού και 
(β) Αποδεδειγμένη εργασιακή εμπειρία, ως εξής: 

(ί) έξι τουλάχιστον μήνες στο χρηματοπιστωτικό 
τομέα, σε καθεστώς πλήρους απασχόλησης, στην πε¬ 
ρίπτωση που κατέχουν μεταλυκειακό τίτλο σπουδών 
τριετούς τουλάχιστον διάρκειας, οικονομικής ή θετικής 
κατεύθυνσης, ή σε διαφορετική περίπτωση, 

(ϋ) προϋπηρεσία έξι μηνών ως ασκούμενοι στη συγκε¬ 
κριμένη δραστηριότητα, σύμφωνα με τα προβλεπόμενα 
στο Κεφάλαιο Ε. 

3. Οι υποψήφιοι που αιτούνται τη χορήγηση Πιστοποι¬ 
ητικού (γ) και (δ) πρέπει να έχουν: 

(α) Πτυχίο ελληνικού ΑΕΙ ή ΤΕΙ ή ισότιμου, κατά την 
κρίση της Τράπεζας της Ελλάδος και της Επιτροπής 
Κεφαλαιαγοράς, μεταλυκειακού φορέα εκπαίδευσης 
τριετούς τουλάχιστον διάρκειας του εσωτερικού ή του 
εξωτερικού και 

(β) Αποδεδειγμένη εργασιακή εμπειρία, ως εξής: 

(ί) ένα τουλάχιστον έτος στον χρηματοπιστωτικό 
τομέα, σε καθεστώς πλήρους απασχόλησης, στην πε¬ 
ρίπτωση που κατέχουν μεταλυκειακό τίτλο σπουδών 
τριετούς τουλάχιστον διάρκειας, οικονομικής ή θετικής 
κατεύθυνσης, ή σε διαφορετική περίπτωση, 

(ϋ) προϋπηρεσία ενός έτους ως ασκούμενοι στη συγκε- 

κριμένη δραστηριότητα, σύμφωνα με τα προβλεπόμενα 
στο Κεφάλαιο Ε της παρούσας, ή εφόσον κατέχουν 
μεταπτυχιακό τίτλο σπουδών οικονομικής ή χρηματο¬ 
οικονομικής κατεύθυνσης, εμπειρία έξι μηνών σε καθε¬ 
στώς πλήρους απασχόλησης στον χρηματοπιστωτικό 
τομέα. 

Άρθρο 10 

1. Η επαγγελματική εμπειρία των υποψηφίων προς 
Πιστοποίηση πρέπει να προέρχεται από πραγματική 
απασχόληση σε πιστωτικά ιδρύματα ή άλλες εταιρίες 
της παραγράφου 1 του άρθρου 4 του ν. 2836/2000 ή σε 
χρηματοπιστωτικής φύσεως υπηρεσίες του Δημοσίου ή 
φορέων του ευρύτερου δημοσίου τομέα που δραστηρι¬ 
οποιούνται σε τομείς σχετικούς με την κεφαλαιαγορά 
ή σε χρηματοοικονομικής φύσεως υπηρεσίες οργανω¬ 
μένων χρηματιστηριακών αγορών της Ελλάδος ή του 
εξωτερικού και γενικότερα σε χρηματοοικονομικές υπη¬ 
ρεσίες εταιρειών του χρηματοπιστωτικού τομέα. 

2. Προς Πιστοποίηση της επαγγελματικής εμπειρίας 
και των τυπικών προσόντων πρέπει να προσκομίζονται 
σωρευτικά: 

(α) Αναλυτική βεβαίωση προϋπηρεσίας από τον 
εργοδότη υπέχουσα θέση υπεύθυνης δήλωσης του 
ν. 1599/1986, στην οποία περιγράφεται αναλυτικά και 
με ευκρίνεια το αντικείμενο απασχόλησης του υπο¬ 
ψηφίου. 

(β) Υπεύθυνη δήλωση του υποψηφίου συνοδευόμενη 
από αντίγραφο των σχετικών ενσήμων από την οποία 
πρέπει να προκύπτει ότι ο υποψήφιος έχει πράγματι 
απασχοληθεί στον εργοδότη που εξέδωσε τη βεβαίωση 
προϋπηρεσίας κατά το αντίστοιχο χρονικό διάστημα. 

(γ) Αναλυτικό βιογραφικό σημείωμα. 

(δ) Επικυρωμένα αντίγραφα τίτλων σπουδών. 

3. Στο πλαίσιο εφαρμογής των άρθρων 5 και 9, η 
Τράπεζα της Ελλάδος δύναταί: 

(α) να ζητεί από το πιστωτικό ίδρυμα και το εκάστοτε 
ενδιαφερόμενο πρόσωπο διευκρινίσεις, 

(β) να ζητεί συστατικές επιστολές, και 

(γ) να επικοινωνεί και να ζητεί πληροφορίες από αρχές 
ή άλλες υπηρεσίες ή οργανισμούς, τόσο στην Ελλάδα 
όσο και στο εξωτερικό, προκειμένου να επιβεβαιώσει 
ή διευκρινίσει την συνδρομή των προϋποθέσεων προ¬ 
σωπικής αξιοπιστίας των υποψήφιων για Πιστοποίηση 
προσώπων. 

ΚΕΦΑΛΑΙΟ Δ 

Εξετάσεις και Σεμινάρια Πιστοποίησης 

Αρθρο 11 

1. Οι Εξετάσεις για τη χορήγηση Πιστοποιητικών (αΐ), 
(α2), (β), (βΐ), (γ) και (δ) διενεργούνται τουλάχιστον μια 
φορά κατ’ έτος από την Ελληνικά Χρηματιστήρια Ανώνυ¬ 
μη Εταιρία Συμμετοχών (ΕΧΑΕ) και το Ελληνικό Τραπε¬ 
ζικό Ινστιτούτο (ΕΤΙ) της Ελληνικής Ένωσης Τραπεζών. 

2. Η Επιτροπή Κεφαλαιαγοράς και η Τράπεζα της Ελ¬ 
λάδος με κοινή τους απόφαση μπορούν να διενεργούν 
απευθείας ή να αναθέσουν την διενέργεια των εξετά¬ 
σεων και σε Τμήμα χρηματοοικονομικής κατεύθυνσης 
ελληνικού ΑΕΙ, ή σε άλλο εκπαιδευτικό φορέα αντίστοι¬ 
χης κατεύθυνσης, εφόσον κριθεί από τις εν λόγω αρχές 
ότι παρέχει ισοδύναμα, τουλάχιστον, εχέγγυο για τη 
διεξαγωγή των σχετικών εξετάσεων Πιστοποίησης. 

Αρθρο 12 

1. Οι Εξετάσεις για τη χορήγηση του Πιστοποιητικού 
περιλαμβάνουν δύο αυτοτελή και διακριτά τμήματα. Το 


ένα τμήμα καλύπτει εξεταστέα ύλη που αφορά εν γένει 
στο θεσμικό πλαίσιο της κεφαλαιαγοράς και φέρει τον 
τίτλο «Θεσμικό Πλαίσιο της Κεφαλαιαγοράς». Το άλλο 
τμήμα καλύπτει εξεταστέα ύλη που περιλαμβάνει ειδικά 
θέματα ανάλογα με το είδος των υπηρεσιών ή δραστηρι¬ 
οτήτων ως προς τις οποίες χορηγείται το Πιστοποιητικό 
και φέρει τον τίτλο «Ειδικά Θέματα Κεφαλαιαγοράς». 

2. Το τμήμα με τίτλο «Το Θεσμικό Πλαίσιο της Κε¬ 
φαλαιαγοράς» και το τμήμα με τίτλο «Ειδικά Θέματα 
Κεφαλαιαγοράς» αποτελούν αντικείμενο αυτοτελούς 
Εξέτασης. 

3. Το ενδιαφερόμενο να αποκτήσει το Πιστοποιητι¬ 
κό πρόσωπο, πρέπει να συμμετάσχει με επιτυχία σε 
Εξετάσεις: 

(α) στο τμήμα με τίτλο «Θεσμικό Πλαίσιο της Κεφα¬ 
λαιαγοράς», και 

(β) στο τμήμα με τίτλο «Ειδικά Θέματα Κεφαλαιαγο¬ 
ράς», ανάλογα με τις παρεχόμενες υπηρεσίες. 

4. Η συμμετοχή στο τμήμα με τίτλο «Ειδικά Θέματα 
Κεφαλαιαγοράς» επιτρέπεται μόνον εφόσον ο υποψήφι¬ 
ος έχει επιτύχει στις εξετάσεις του τμήματος «Θεσμικό 
Πλαίσιο Κεφαλαιαγοράς». 

5. Το τμήμα με τίτλο «Ειδικά Θέματα Κεφαλαιαγοράς» 
περιλαμβάνει αυτοτελείς ενότητες ύλης για κάθε ένα 
από τα Πιστοποιητικά του άρθρου 3. 

6. Το πρόσωπο που συμμετέχει στις Εξετάσεις του 
τμήματος με τίτλο «Ειδικά Θέματα Κεφαλαιαγοράς» 
μπορεί να εξετασθεί σε μία ή περισσότερες ενότητες 
ύλης ως εξής: 

(α) για να εξετασθεί στην ύλη που αφορά το Πιστο¬ 
ποιητικό (β) πρέπει να έχει ήδη λάβει τα Πιστοποιητικά 
(αΐ) και (α2) ή να εξετάζεται ταυτόχρονα και στην ύλη 
που αφορά τα Πιστοποιητικά (αΐ) και (α2), 

(β) για να εξετασθεί στην ύλη που αφορά το Πιστοποι¬ 
ητικό (βΐ) πρέπει να έχει ήδη λάβει το Πιστοποιητικό (αΐ) 
ή να εξετάζεται ταυτόχρονα και στην ύλη που αφορά 
το Πιστοποιητικό (αΐ), 

(γ) για να εξετασθεί στην ύλη που αφορά το Πιστο¬ 
ποιητικό (γ) πρέπει να έχει ήδη λάβει τα Πιστοποιητικά 
(αΐ), (α2) και (β) ή να εξετάζεται ταυτόχρονα και στην 
ύλη που αφορά τα Πιστοποιητικά (αΐ), (α2) και (β), 

(δ) για να εξετασθεί στην ομάδα που αφορά το Πιστο¬ 
ποιητικό (δ) πρέπει να έχει ήδη λάβει τα Πιστοποιητικά 
(αΐ), (α2), (β) και (γ) ή να εξετάζεται ταυτόχρονα και στην 
ύλη που αφορά τα Πιστοποιητικά (αΐ), (α2), (β) και (γ). 

Αρθρο 13 

1. Η εξεταστέα ύλη για το τμήμα με τίτλο «Το Θεσμικό 
Πλαίσιο της Κεφαλαιαγοράς» περιλαμβάνει ενδεικτικά 
τα εξής: 

(α) γενικές αρχές λειτουργίας της κεφαλαιαγοράς και 
των χρηματιστηρίων, 

(β) θέματα προστασίας των επενδυτών και κανονισμό 
συμπεριφοράς κατά την παροχή επενδυτικών υπηρε¬ 
σιών, 

(γ) θέματα προστασίας της κεφαλαιαγοράς από πρά¬ 
ξεις προσώπων που κατέχουν προνομιακές πληροφορί¬ 
ες και πράξεις χειραγώγησης της αγοράς και πρόληψη 
χρησιμοποίησης του χρηματοπιστωτικού συστήματος 
με σκοπό την νομιμοποίηση εσόδων από εγκληματικές 
δραστηριότητες, 

(δ) εισαγωγή και διαπραγμάτευση κινητών αξιών και 
παραγώγων χρηματοπιστωτικών μέσων και πληροφό¬ 
ρηση επενδυτών. 

2. Η εξεταστέα ύλη του τμήματος «Ειδικά Θέματα Κεφα¬ 
λαιαγοράς» διαφοροποιείται ανάλογα με τις παρεχόμενες 

υπηρεσίες ως προς τις οποίες χορηγείται το Πιστοποι¬ 
ητικό, σύμφωνα με τα προβλεπόμενα στην παράγραφο 1 
του άρθρου 2. Ειδικότερα προκειμένου για την ειδικότητα 
«Εκπόνηση αναλύσεων» στην εξεταστέα ύλη του τμήματος 
«Ειδικά Θέματα Κεφαλαιαγοράς» περιλαμβάνονται θέμα¬ 
τα μακροοικονομικής ανάλυσης σε σχέση με τις αγορές 
κεφαλαίων, χρήματος και συναλλάγματος. 

3. Κατά τα λοιπά, η εξεταστέα ύλη καθορίζεται από 
την Επιτροπή Κεφαλαιαγοράς και την Τράπεζα της Ελ¬ 
λάδος κατόπιν εισήγησης της Επιτροπής Εξετάσεων του 
άρθρου 14. Η εξεταστέα ύλη, καθώς και παραδείγματα 
ερωτήσεο)ν αναρτώνται στις ιστοσελίδες της Επιτρο¬ 
πής Κεφαλαιαγοράς και της Τράπεζας της Ελλάδος, 
τουλάχιστον τριάντα εργάσιμες ημέρες πριν την ημε¬ 
ρομηνία διεξαγωγής των Εξετάσεων. 

Άρθρο 14 

1. Η διενέργεια των εξετάσεων των άρθρων 11 έως 13 
εποπτεύεται από διαρκή τριμελή Επιτροπή Εξετάσεων, 
η οποία συγκροτείται με κοινή απόφαση της Επιτρο¬ 
πής Κεφαλαιαγοράς και της Τράπεζας της Ελλάδος και 
αποτελείται από ένα μέλος από την Επιτροπή Κεφαλαι¬ 
αγοράς, ένα μέλος από την Τ ράπεζα της Ελλάδος και 
έναν καθηγητή τριτοβάθμιας εκπαίδευσης, με ειδίκευση 
στη χρηματοοικονομική επιστήμη, ως Πρόεδρο. 

2. Οι Εξετάσεις είναι γραπτές και μπορεί να έχουν την 
μορφή ερωτήσεων με πολλαπλές απαντήσεις (πιυΐϋρΐβ 
οΐιοίοο). Οι ερωτήσεις επιλέγονται κάθε φορά με κλήρω¬ 
ση από βάση δεδομένων που περιλαμβάνει τουλάχιστον 
πενταπλάσιο αριθμό ερωτήσεων από αυτόν που αφο¬ 
ρούν την Εξέταση για το «θεσμικό Πλαίσιο της Κεφα¬ 
λαιαγοράς» και τις επιμέρους ομάδες Εξέτασης για τα 
«Ειδικά Θέματα Κεφαλαιαγοράς». Οι ερωτήσεις καλύ¬ 
πτουν όλη την εξεταστέα ύλη και ετοιμάζονται από την 
Επιτροπή Κεφαλαιαγοράς και την Τ ράπεζα της Ελλάδος 
υπό την εποπτεία της Επιτροπής Εξετάσεων. 

3. Ο χρόνος, τόπος και τρόπος διεξαγωγής των Εξετά¬ 
σεων, καθώς και κάθε αναγκαία λεπτομέρεια που αφορά 
στη διεξαγωγή των Εξετάσεων καθορίζονται με ανακοίνω¬ 
ση της Επιτροπής Εξετάσεων, η οποία καταχωρείται στο 
Ημερήσιο Δελτίο Τιμών και στις ιστοσελίδες της Επιτρο¬ 
πής Κεφαλαιαγοράς και της Τράπεζας της Ελλάδος. 

Άρθρο 15 

Εναλλακτικά της επιτυχούς συμμετοχής σε Εξετά¬ 
σεις Πιστοποίησης των άρθρων 11 έως 13, Πιστοποιητικό 
χορηγείται από την Τράπεζα της Ελλάδος εφόσον οι 
υποψήφιοι πληρούν τα ελάχιστα εχέγγυο προσωπικής 
αξιοπιστίας του Κεφαλαίου Β, και επιπροσθέτως: 

(α) Προκειμένου για το Πιστοποιητικό (αΐ), έχουν πα¬ 
ρακολουθήσει με επιτυχία Σεμινάριο Πιστοποίησης που 
προβλέπεται στο άρθρο 16, μετά από δωδεκάμηνη του¬ 
λάχιστον θητεία ως ασκούμενοι. 

(β) Προκειμένου για τα Πιστοποιητικά (γ) και (δ), 
είναι κάτοχοι των τίτλων ΟάαιΙθΓθά ΡίηαηοίαΙ ΑηαΙγεΙ 
(ΟΡΑ, 8θνθ3 3) του ΟΡΑ ΙηδΙίΙυΙθ ή ΟθΓΐίίίθά ΙηΙθίτιαΙίοηαΙ 
ΡίηαηοίαΙ ΑηαΙγεΙ (ΟΙΙΑ, ΡίηαΙ) της ΑΟΙΙΑ, 

(γ) Είναι κάτοχοι ισοδύναμων πιστοποιητικών επαγ¬ 
γελματικής επάρκειας που έχουν χορηγηθεί από αρ¬ 
μόδιες αρχές ή από φορείς που είναι αναγνωρισμένοι 
από τις αρμόδιες αρχές, κρατών-μελών του ΕΟΧ, των 
ΗΠΑ του Καναδά και της Αυστραλίας. 

Αρθρο 16 

1. Ανατίθεται στην Ελληνικά Χρηματιστήρια Ανώνυμη 
Εταιρία Συμμετοχών (ΕΧΑΕ) και το Ελληνικό Τραπεζι¬ 
κό ινστιτούτο (ΕΤΙ) της Ελληνικής Ένωσης Τραπεζών, η 


διοργάνωση, τουλάχιστον δύο φορές κατ’ έτος, Σεμινα¬ 
ρίων Πιστοποίησης, τα οποία απευθύνονται σε υποψη¬ 
φίους προς Πιστοποίηση του τύπου (αΐ), που πληρούν 
τις προϋποθέσεις της παραγράφου 3 του άρθρου 4. Τα 
Σεμινάρια καλύπτουν, διαφοροποιούμενα, ανάλογα με 
τη δραστηριότητα, ενδεικτικά, τα εξής θέματα: 

(α) «Θεσμικό Πλαίσιο της Κεφαλαιαγοράς» σύμφωνα 
με τα προβλεπόμενα στην παράγραφο 1 του άρθρου 
13 και 

(β) «Ειδικά Θέματα Κεφαλαιαγοράς», ενότητα ύλης 
που αφορά το Πιστοποιητικό (αΐ). 

2. Η Επιτροπή Κεφαλαιαγοράς και η Τράπεζα της Ελ¬ 
λάδος εγκρίνουν πριν τη διεξαγωγή κάθε σεμιναρίου το 
πρόγραμμα εκπαίδευσης, τη διδακτέα ύλη και τους ειση¬ 
γητές των Σεμιναρίων Πιστοποίησης που διοργανώνει η 
ΕΧΑΕ ή το ΕΤΙ ή άλλος φορέας στον οποίο έχει ανατεθεί 
η διεξαγωγή σεμιναρίων σύμφωνα με την παράγραφο 4. 

3. Στη λήξη του Σεμιναρίου Πιστοποίησης οι υποψήφιοι 
λαμβάνουν μέρος σε γραπτή εξέταση που καλύπτει το 
περιεχόμενο του Σεμιναρίου. Ως προς τις ερωτήσεις 
εφαρμόζεται η παρ. 2 του άρθρου 14. 

4. Με κοινή απόφαση της Επιτροπής Κεφαλαιαγοράς 
και της Τράπεζας της Ελλάδος, η διεξαγωγή των σεμι¬ 
ναρίων Πιστοποίησης μπορεί να διενεργείται απευθείας 
από τις εν λόγω αρχές ή να ανατίθεται σε Τμήμα χρη¬ 
ματοοικονομικής κατεύθυνσης ελληνικού ΑΕΙ, ή άλλου 
εκπαιδευτικού φορέα αντίστοιχης κατεύθυνσης, ή στην 
ΕΧΑΕ, ή σε πιστωτικά ιδρύματα που διαθέτουν ξεχωρι¬ 
στή Διεύθυνση Εκπαίδευσης, εφόσον κριθεί από τις εν 
λόγω αρχές ότι παρέχονται ισοδύναμα, τουλάχιστον, 
εχέγγυο για τη διεξαγωγή των σχετικών σεμιναρίων. 

5. Οι λεπτομέρειες διεξαγωγής των Σεμιναρίων Πιστο¬ 
ποίησης καθορίζονται με απόφαση του φορέα που τα 
διοργανώνει. Η απόφαση αναρτάται στις ιστοσελίδες 
και στις έδρες των εν λόγω φορέων, της Επιτροπής 
Κεφαλαιαγοράς και της Τράπεζας της Ελλάδος. 

ΚΕΦΑΛΑΙΟ Ε 
Ασκούμενο προσωπικό 

Άρθρο 17 

1. Τα πιστωτικά ιδρύματα δύνανται, κατ’ εξαίρεση της 
παραγράφου 1 του άρθρου 2 να επιτρέπουν την παροχή 
των υπηρεσιών που αναφέρονται στις περιπτώσεις (α) 
και (γ) έως (ε) της εν λόγω παραγράφου και από απα¬ 
σχολούμενα σε αυτά ενήλικα πρόσωπα τα οποία δεν 
διαθέτουν το σχετικό Πιστοποιητικό αλλά ενεργούν ως 
ασκούμενοι υπό την εποπτεία και την ευθύνη άλλων 
προσώπων που απασχολούν τα πιστωτικά ιδρύματα και 
τα οποία διαθέτουν το σχετικό Πιστοποιητικό. 

2. Ο αριθμός των ασκούμενων προσώπων που απασχο¬ 
λεί κάθε πιστωτικό ίδρυμα δεν δύναται να υπερβαίνει 
το τετραπλάσιο του συνολικού αριθμού των πιστοποιη¬ 
μένων προσώπων που απασχολεί το πιστωτικό ίδρυμα, 
ανά τύπο, πιστοποίησης, όπως προβλέπεται στην πα¬ 
ράγραφο 1 του άρθρου 3 και ανά υπηρεσιακή μονάδα. 
Σε περίπτωση που δεν προκύπτει ακέραιος αριθμός, 
πραγματοποιείται στρογγυλοποίηση προς τα άνω. Το 
κάθε πιστοποιημένο πρόσωπο που απασχολεί το πι¬ 
στωτικό ίδρυμα δεν δύναται να εποπτεύει περισσότερα 
από τέσσερα (4) ασκούμενα πρόσωπα. 

3. Ειδικά για την παροχή της υπηρεσίας Λήψης και δια¬ 
βίβασης εντολών σε κινητές αξίες που προϋποθέτει την 
Πιστοποίηση (αΐ), ο αριθμός των ασκούμενων προσώπων 
δεν θα υπερβαίνει το οκταπλάσιο των πιστοποιημένων 
υπαλλήλων. 

4. Η Τράπεζα της Ελλάδος διατηρεί την ευχέρεια να 
προσδιορίζει την αναλογία των ασκούμενων προσώπων 
προς τους πιστοποιημένους υπαλλήλους, κατ’ απόκλιση 
των ανωτέρω, λαμβάνοντας υπόψη το μέγεθος του πι¬ 
στωτικού ιδρύματος, την επάρκεια και την αποτελεσμα- 
τικότητα του συστήματος εκπαίδευσης του προσωπικού 
του και των συστημάτων εσωτερικού ελέγχου. 

Άρθρο 18 

1. Στην περίπτωση του προηγούμενου άρθρου τα πι¬ 
στωτικά ιδρύματα οφείλουν να διασφαλίζουν ότι τα 
ασκούμενα πρόσωπα: 

(α) πληρούν τα εχέγγυο προσωπικής αξιοπιστίας, 
όπως αυτά προβλέπονται στο άρθρο 5, 

(β) παρέχουν την εκάστοτε υπηρεσία υπό τον έλεγχο 
και εποπτεία ορισμένου προσώπου που έχει λάβει το 
Πιστοποιητικό ως προς την συγκεκριμένη υπηρεσία, 

(γ) απασχολούνται στο εν λόγω πιστωτικό ίδρυμα 
σύμφωνα με τις αρχές και κριτήρια που προβλέπονται 
ειδικότερα στην ΠΔ/ΤΕ 2577/2006 και 
(δ) λαμβάνουν μέρος και επιτυγχάνουν στις Εξετάσεις 
Πιστοποίησης των άρθρων 11 έως 13 εντός χρονικού 
διαστήματος δεκαοκτώ (18) μηνών από την έναρξη απα¬ 
σχόλησής τους στο πιστωτικό ίδρυμα ή σε Σεμινάρια 
Πιστοποίησης, προκειμένου για την παροχή της υπη¬ 
ρεσίας της «Λήψης και διαβίβασης εντολών σε κινητές 
αξίες» του Πιστοποιητικού (αΐ). 

2. Για τον υπολογισμό του χρονικού διαστήματος της 
περίπτωσης (δ) της προηγούμενης παραγράφου: 

(α) Ως αφετηρία τίθεται ο χρόνος κατά τον οποίο το 
ασκούμενο πρόσωπο άρχισε να παρέχει τις συγκεκρι¬ 
μένες υπηρεσίες στο πιστωτικό ίδρυμα. 

(β) Προσμετράται ο χρόνος παροχής των συγκεκρι¬ 
μένων υπηρεσιών σε διαφορετικές περιόδους απασχό¬ 
λησης στο πιστωτικό ίδρυμα. 

(γ) Προσμετράται ο χρόνος κατά τον οποίο το εν λόγω 
πρόσωπο παρείχε τις συγκεκριμένες υπηρεσίες σε άλλο 
πιστωτικό ίδρυμα ή άλλη εταιρία της παραγράφου 1 του 
άρθρου 4 του ν. 2836/2000, όπως ισχύει. 

3. Τα πιστωτικά ιδρύματα οφείλουν να διατηρούν αρ¬ 
χείο σχετικά με: 

(α) τα κριτήρια, τον τρόπο, το χρόνο και τα αποτε¬ 
λέσματα διενέργειας της αξιολόγησης που πραγμα¬ 
τοποιείται δυνάμει της παραγράφου 1 του παρόντος 
άρθρου, και 

(β) ονομαστικά για κάθε ασκούμενο, το χρόνο έναρξης 
της άσκησης και τα χρονικά όρια εντός των οποίων τα 
ασκούμενα πρόσωπα πρέπει να λάβουν το σχετικό Πι¬ 
στοποιητικό, καθώς και το όνομα του εποπτεύοντος τον 
ασκούμενο αντίστοιχου πιστοποιημένου υπαλλήλου. 

4. Εφόσον το ασκούμενο πρόσωπο δεν επιτύχει στις 
Εξετάσεις Πιστοποίησης ή δεν συμμετάσχει επιτυχώς 
σε Σεμινάριο Πιστοποίησης σύμφωνα με το άρθρο 16 
εντός του χρονικού διαστήματος που προβλέπεται στην 
περίπτωση (δ) της παραγράφου 1 του παρόντος άρθρου, 
τα πιστωτικά ιδρύματα διασφαλίζουν ότι το εν λόγω 
πρόσωπο παύει άμεσα να απασχολείται στην παροχή 
των αντίστοιχων υπηρεσιών μέχρις ότου και εφόσον 
επιτύχει στις Εξετάσεις ή Σεμινάρια Πιστοποίησης, κατά 
περίπτωση και λάβει το σχετικό Πιστοποιητικό. 

ΚΕΦΑΛΑΙΟ ΣΤ 

Διαδικαστικά ζητήματα - Ανάκληση του Πιστοποιητικού 
Άρθρο 19 

1. Στην Τράπεζα της Ελλάδος υποβάλλονται: 


(α) από τα πιστωτικά ιδρύματα η αίτηση, το τέλος και 
τα σχετικά δικαιολογητικά που αναφέρονται στο άρθρο 
7 και στο άρθρο 10 για τη συμμετοχή των υποψηφίων 
στις Εξετάσεις, ή για την, σύμφωνα με το άρθρο 15 της 
παρούσας απόφασης, εξαίρεση από τη συμμετοχή στις 
Εξετάσεις αυτές 

(β) τα ονόματα των υποψηφίων για τα Σεμινάρια Πι¬ 
στοποίησης. 

2. Τα πιστωτικά ιδρύματα συνεργάζονται με τον εν¬ 
διαφερόμενο για την ακρίβεια και πληρότητα των πλη¬ 
ροφοριών που περιέχονται στην αίτηση. 

Προκειμένου για τη συμμετοχή σε Σεμινάρια Πιστο¬ 
ποίησης του άρθρου 16, η συνδρομή των απαιτούμενων 
προϋποθέσεων διαπιστώνεται από τα ίδια τα πιστω¬ 
τικά ιδρύματα. Τα πιστωτικά ιδρύματα διατηρούν την 
ευθύνη για το σχετικό έλεγχο και την τήρηση αρχείου 
με τα απαιτούμενα στοιχεία από τα οποία θα καθίστα¬ 
ται δυνατή η διακρίβωση της συνδρομής των εν λόγω 
προϋποθέσεων από την Τράπεζα της Ελλάδος, η οποία 
είναι αρμόδια να επιλαμβάνεται τυχόν ενστάσεων-αντιρ- 
ρήσεων των υποψηφίων. 

3. Αιτήσεις, πιστοποιητικά και δικαιολογητικά τα οποία 
υποβάλλονται μετά τη λήξη της καθορισμένης προθε¬ 
σμίας υποβολής δεν γίνονται εν γένει αποδεκτά, ανε¬ 
ξάρτητα από το λόγο της μη εμπρόθεσμης υποβολής 
τους. 

4. Το κόστος συμμετοχής στις Εξετάσεις των άρθρων 
11 έως 13 ή στα Σεμινάρια Πιστοποίησης του άρθρου 
16 , όπως αυτό έχει εγκριθεί από την Επιτροπή Κεφα¬ 
λαιαγοράς και την Τράπεζα της Ελλάδος καταβάλλεται 
από τα πιστωτικά ιδρύματα εκ μέρους των απασχο¬ 
λούμενων σε αυτά υποψηφίων, απευθείας στον φορέα 
που τα διεξάγει. 

5. Η Τράπεζα της Ελλάδος συντάσσει κατάλογο με 
τους υποψηφίους που πληρούν τις προϋποθέσεις συμμε¬ 
τοχής στις Εξετάσεις και στα Σεμινάρια Πιστοποίησης, 
ο οποίος δημοσιοποιείται στην ιστοσελίδα της. 

6. Οι φορείς διεξαγωγής των Εξετάσεων και των 
Σεμιναρίων Πιστοποίησης συντάσσουν πρακτικό στο 
οποίο καταχωρείται αναλυτικά η βαθμολογία που έχει 
επιτύχει ο κάθε υποψήφιος σε κάθε εξεταζόμενη ενό¬ 
τητα ύλης, το τελικό αποτέλεσμα των εξετάσεων με 
την τελική βαθμολογία κάθε υποψηφίου και η σειρά 
κατάταξης των επιτυχόντων, αλφαβητικά Το πρακτικό 
της προηγούμενης παραγράφου διαβιβάζεται μαζί με 
όλο το φάκελο διεξαγωγής των Εξετάσεων και των 
Σεμιναρίων Πιστοποίησης στην Τράπεζα της Ελλάδος 
για την σύνταξη και δημοσιοποίηση του πίνακα επιτυ- 
χόντων, αλφαβητικά. 

7. Οι πίνακες των επιτυχόντων δημοσιοποιούνται στο 
Ημερήσιο Δελτίο Τιμών, της ιστοσελίδας της Τράπεζας 
της Ελλάδος. 

Αρθρο 20 

Η Επιτροπή Κεφαλαιαγοράς και η Τράπεζα της Ελ¬ 
λάδος ελέγχουν και αξιολογούν τις Εξετάσεις και τα 
Σεμινάρια Πιστοποίησης και αν διαπιστώσουν παράβαση 
νόμου είτε αυτεπαγγέλτως, είτε κατόπιν ενστάσεως- 
προσφυγής, δύνανται να αποφασίσουν την επανάληψή 
τους ολικώς ή μερικώς. Για παραλείψεις ή πλημμέλειες, 
που επιδέχονται συμπλήρωση ή διόρθωση, μπορεί η 
Επιτροπή Κεφαλαιαγοράς και η Τράπεζα της Ελλάδας 
αντί επαναλήψεως των Εξετάσεων ή Σεμιναρίων, να 
αναθέσουν στην Επιτροπή Εξετάσεων ή στους φορείς 
διεξαγωγής των Σεμιναρίων την συμπλήρωση ή διόρ¬ 
θωση των παραλείψεων ή πλημμελειών. 

Άρθρο 21 

1. Το χορηγούμενο από την Τράπεζα της Ελλάδος 
Πιστοποιητικό ανακαλείται προσωρινά για χρονικό δι¬ 
άστημα που δεν υπερβαίνει τους δώδεκα (12) μήνες ή 
αφαιρείται εάν διαπιστωθεί ότι: 

(α) δεν συντρέχει οποιαδήποτε από τις προϋποθέσεις 
που πρέπει να πληρούνται για τη χορήγηση του εν λόγω 
Πιστοποιητικού, ιδίως δε των κατά τα άρθρα 5 και 6 της 
απόφασης αυτής αναφερομένων, ή 
(β) η χορήγησή του βασίσθηκε σε ψευδείς ή παραπλα¬ 
νητικές πληροφορίες που υποβλήθηκαν από την Εταιρία 
ή/και το ενδιαφερόμενο πρόσωπο. 

2. Η εφαρμογή της προηγούμενης παραγράφου δεν 
αναιρεί την δυνατότητα σωρευτικής επιβολής λοιπών 
κυρώσεων που τυχόν προβλέπονται από σχετικές δια¬ 
τάξεις της νομοθεσίας. 

ΚΕΦΑΛΑΙΟ Η 

Μεταβατικές και Τελικές διατάξεις 
Αρθρο 22 

1. Οι κάτοχοι πιστοποιητικών βάσει της υπ’ αριθμ. 
1/294/19.2.2004 απόφασης του Διοικητικού Συμβουλίου 
της Επιτροπής Κεφαλαιαγοράς και βάσει της υπ’ αριθμ. 
5/24.11.2005 απόφασης του Διοικητικού Συμβουλίου του 
Χρηματιστηρίου Αθηνών θεωρείται ότι κατέχουν τις 
αντίστοιχες Πιστοποιήσεις της παρούσας απόφασης 
ως εξής: 

(α) η ειδικότητα υπεύθυνου λήψης και διαβίβασης 
εντολών αντιστοιχεί στο Πιστοποιητικό (αΐ), 

(β) η ειδικότητα υπεύθυνου εκτέλεσης εντολών αντι¬ 
στοιχεί στο Πιστοποιητικό (αΐ), 

(γ) η ειδικότητα υπεύθυνου παροχής επενδυτικών συμ¬ 
βουλών αντιστοιχεί στο Πιστοποιητικό (βΐ), ή, εφόσον η 
ειδικότητα αυτή συνδυάζεται και με το πιστοποιητικό 
Γνώσεων Παραγώγων, ή το πιστοποιητικό Συμβούλου 
Πελατών της Αγοράς Παραγώγων, ή το πιστοποιητικό 
Διαπραγματευτή / Ειδικού Διαπραγματευτή της Αγοράς 
Παραγώγων, αντιστοιχεί σε Πιστοποιητικό (β), 

(δ) η ειδικότητα υπεύθυνου διαχείρισης χαρτοφυλακί¬ 
ου πελατών αντιστοιχεί στο Πιστοποιητικό (γ), 

(ε) η ειδικότητα του αναλυτή μετοχών αντιστοιχεί στο 
Πιστοποιητικό (δ), 

(στ) το πιστοποιητικό Γνώσεων Παραγώγων και το 
πιστοποιητικό Συμβούλου Πελατών της Αγοράς Παρα¬ 
γώγων αντιστοιχούν στο Πιστοποιητικό (α2) και 
(ζ) το πιστοποιητικό Διαπραγματευτή / Ειδικού Δια¬ 
πραγματευτή της Αγοράς Παραγώγων αντιστοιχεί στο 
Πιστοποιητικό (α2). 

2. Χρηματιστηριακοί εκπρόσωποι που είναι διορισμένοι 
με βάση τις διατάξεις του άρθρου 10 του ν. 1806/1986 
θεωρείται ότι κατέχουν Πιστοποιητικό (βΐ), το οποίο 
λαμβάνουν μετά από σχετική αίτηση προς την Επιτροπή 
Κεφαλαιαγοράς. 

3. Κατά την πρώτη εφαρμογή της παρούσας απόφα¬ 
σης χορηγείται Πιστοποιητικό από την Τράπεζα της 
Ελλάδος άνευ συμμετοχής στις εξετάσεις Πιστοποίησης 
των άρθρων 11 έως 13, εφόσον οι υποψήφιοι πληρούν 
τα ελάχιστα εχέγγυο προσωπικής αξιοπιστίας του 
Κεφαλαίου Β και επιπροσθέτως διαθέτουν τους αντί¬ 
στοιχα απαιτούμενους ανά υπηρεσία τίτλους σπουδών 
του άρθρου 9, καθώς και, τριετή τουλάχιστον εμπει¬ 
ρία στη συγκεκριμένη υπό πιστοποίηση υπηρεσία, ήδη 
κατά την έκδοση του ν. 3371/2005, αποκτηθείσα την 


τελευταία πενταετία. Προκειμένου για την υπηρεσία 
της «Λήψης και διαβίβασης εντολών σε κινητές αξίες», 
για τον υπολογισμό της τριετίας θα προσμετράται και 
η προϋπηρεσία σε χρηματιστηριακές δραστηριότητες. 
Τα πιστωτικά ιδρύματα υποβάλλουν, εντός αποκλειστι¬ 
κής προθεσμίας έξι (6) μηνών από την δημοσίευση της 
παρούσας απόφασης, μαζί με την αίτηση πιστοποίησης, 
συγκεντρωτική κατάσταση με τα ενδιαφερόμενο να 
λάβουν πιστοποίηση πρόσωπα τα οποία απασχολούν, 
βεβαιώνοντας ότι τα πρόσωπα αυτά πληρούν τις αντί¬ 
στοιχα προβλεπόμενες προϋποθέσεις και καταβάλλο¬ 
ντας το σχετικό τέλος. Η συγκεντρωτική κατάσταση, η 
οποία υποβάλλεται σε έγχαρτη ή ηλεκτρονική μορφή, 
συνοδεύεται από τα σχετικά δικαιολογητικά για κάθε 
ενδιαφερόμενο. Τα παραπάνω πρόσωπα μπορούν να 
παρέχουν για λογαριασμό του πιστωτικού ιδρύματος 
τις υπηρεσίες για τις οποίες ζητούν τη χορήγηση Πι¬ 
στοποιητικού και κατά το διάστημα που μεσολαβεί από 
την κατάθεση της αίτησης μέχρι τη λήψη του πιστοποι¬ 
ητικού από την Τράπεζα της Ελλάδος. 

4. Δεν απαιτείται η πλήρωση της προϋπόθεσης που 
προβλέπεται στην περίπτωση (α) της παραγράφου 2 
του άρθρου 9 για υποψηφίους που έχουν ήδη, κατά την 
έναρξη ισχύος της παρούσας Απόφασης, απολυτήριο 
Λυκείου και αποδεδειγμένη εργασιακή εμπειρία επτά (7) 
τουλάχιστον ετών, σε καθεστώς πλήρους απασχόλησης, 
στο χρηματοπιστωτικό τομέα. 

5. Προγράμματα επαγγελματικής κατάρτισης, που 
έχουν ολοκληρωθεί από τη διεύθυνση εκπαίδευσης πι¬ 
στωτικών ιδρυμάτων πριν την έναρξη ισχύος της από¬ 
φασης αυτής, παρέχουν τη δυνατότητα χορήγησης του 
αντίστοιχου πιστοποιητικού χωρίς τη συμμετοχή στις 
εξετάσεις του Κεφαλαίου Δ, εφόσον αξιολογηθεί από 
την Επιτροπή Κεφαλαιαγοράς και την Τράπεζα της Ελ¬ 
λάδος ότι προσφέρουν ισοδύναμες γνώσεις και εφόσον 
οι υποψήφιοι πληρούν τα ελάχιστα εχέγγυο προσωπικής 
αξιοπιστίας του Κεφαλαίου Β και τα ελάχιστα τυπικά 
προσόντα του Κεφαλαίου Γ. Τα πιστωτικά ιδρύματα 
υποβάλλουν στην Τράπεζα της Ελλάδος, εντός αποκλει¬ 
στικής προθεσμίας έξι (6) μηνών από την δημοσίευση 
της παρούσας απόφασης, σχετική αίτηση συνοδευόμενη 
από τα ανάλογα δικαιολογητικά και το σχετικό τέλος. 

6. Κατά την πρώτη εφαρμογή της παρούσας από¬ 
φασης οι Εξετάσεις Πιστοποίησης που προβλέπονται 
στην παράγραφο 1 του άρθρου 11 και τα Σεμινάρια Πι¬ 
στοποίησης που προβλέπονται στην παράγραφο 1 του 
άρθρου 16 δύνανται να διενεργηθούν, κατ’ εξαίρεση, 
οποτεδήποτε μετά την 1η Ιανουάριου 2007. 

Άρθρο 23 

1. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. Η ισχύς της 
παραγράφου 1 του άρθρου 2 της παρούσας απόφασης 
αρχίζει έξι (6) μήνες μετά από την λήψη της. 

2. Από την παρούσα απόφαση δεν προκαλείται δαπάνη 
εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2006 

Ο Πρόεδρος του Δ.Σ. Ο Διοικητής 

της Επιτροπής της Τράπεζας 

Κεφαλαιαγοράς της Ελλάδος 

ΑΛΕΞΙΟΣ Α. ΠΙΛΑΒΙΟΣ ΝΙΚΟΛΑΟΣ ΓΚΑΡΓΚΑΝΑΣ 

